
La Falla Cotxera i Avinguda arrasen en el concurs del Cant de l'Estoreta amb el Ball de Torrent i la figura de Francesc de Vinatea

La falla Sant Roc organitza la 35a edició d'este concurs que unix tradició amb la recuperació de personatges típics de la història de València i Torrent

Torrent, 07/03/2011 – Tradició, trastos vells i personatges històrics van prendre diumenge passat la plaça Sant Roc de Torrent en el 35é Concurs infantil del Cant de l'Estoreta que va omplir la plaça amb centenars de xiquets disposats a representar motius i figures típiques valencianes perquè no queden en l'oblit. Amb rècord de participació, les comissions de Torrent van mostrar les seues propostes culturals que sempre acaben amb el cant de “hi ha una estoreta velleta per a la falla de Sant Josep…” L'alcaldessa de Torrent, María José Català, el delegat de Falles, Miguel Monterde, així com les Falleres Majors de Torrent, Noelia Maroto i Amparo Taberner, no van voler perdre's esta cita amb la tradició i la cultura.


Així, la falla Cotxera va tornar a ser la guanyadora del concurs amb 4 premis, d'entre ells el de millor conjunt (atorgat per Junta Local i per la falla Sant Roc), amb la seua proposta del “Ball de Torrent”, coneguda frase popular que té el seu origen en una escenificació pantomímica, en la que es representa la visita del Virrei i la seua esposa a Torrent. En l'obra, el Virrei i la seua dona són rebuts per l'alcalde i el capellà, i posen de manifest els vicis i defectes de l'Antic Règim, enganyant als protagonistes i ridiculitzant-los, per a acabar tots perseguint-se a bastonades, precisament d'ací ve l'expressió "acabar com el Ball de Torrent".


Per la seua banda la falla Avinguda es va alçar amb el premi al “Xiquet mes típic” (premi de Junta Local i també l'atorgat per la falla Sant Roc) amb la figura de Francesc de Vinatea, cavaller del Regne de València que va ocupar el càrrec de jurat en cap de la ciutat l'any 1333, que Alfons III el Benigne va pretendre separar de la jurisdicció real les ciutats i viles més importants del Regne de València (Xàtiva, Alzira, Sagunt, Alacant, Morella, Castelló i Burriana), per a passar-les en feu al seu fill Fernando. La seua figura es va convertir en el mite de la resistència foral del Regne de València enfront dels intents feudalizantes i en el símbol de la defensa de la legislació de Jaume I.


Enguany, l'equip del programa Cadafal, de Ràdio Nou, capitanejat pel periodista, Alejandro García, va emetre en directe des de la mateixa plaça el Cant de l'Estoreta i va recordar la seua història, així com entrevistes amb els seus màxims representants i a l'alcaldessa de Torrent, María José Català, qui va invitar tots els oients de la Comunitat a visitar Torrent en època fallera. 

Al llarg d'este divertit matí, els xiquets de Torrent van representar altres figures, com la del beat Vicente M. Izquierdo Alcon, la fotògrafa Carmen Segrelles i Sanz, l'orxatera, Francesc Cantó (guardacostes del Tamarit), escultura a La Dóna Valenciana, L'artesà pilotari, El capellà dels roques, El Cacahueter i el fotògraf de Torrent, Jose Cardona i Espasa.

La classificació de premis ha sigut la següent:

Falla Cotxera

2n premi al “Xiquet mes típic”, atorgat per la falla Plaça Sant Roc

1r premi al millor conjunt, atorgat per la falla Plaça Sant Roc

1r premi al millor cant, atorgat per la falla Plaça Sant Roc

1r premi al millor conjunt, atorgat per Junta Local Fallera de Torrent

Falla Avinguda

2n premi al millor conjunt, atorgat per la falla Plaça Sant Roc

2n premi al millor cant, atorgat per la falla Plaça Sant Roc

1r premi al “Xiquet mes típic”
1r premi al “Xiquet mes típic”, atorgat per Junta Local Fallera de Torrent.

Falla II Tram Avinguda

3r accéssit al millor cant, atorgat per la falla Plaça Sant Roc

Falla Plaça Santa Llúcia

1r accéssit al xiquet “Xiquet mes típic”, atorgat per la falla Plaça Sant Roc

Falla Saragossa Parc central

1r accéssit al millor conjunt, atorgat per la falla Plaça Sant Roc

2n accéssit al millor cant, atorgat per la falla Plaça Sant Roc

Falla Poble Nou

2n accéssit al “Xiquet mes típic”, atorgat per la falla Plaça Sant Roc

Falla Lope de Rueda

3r premi al millor conjunt, atorgat per la falla Plaça Sant Roc

Falla Sedaví

3r premi al “Xiquet mes típic”, atorgat per la falla Plaça Sant Roc

3r premi al millor cant, atorgat per la falla Plaça Sant Roc.
Falla Ángel de l'Alcàsser

3r accéssit al “Xiquet mes típic”, atorgat per la falla Plaça Sant Roc

Falla Ramón i Cajal

2n accéssit al millor conjunt, atorgat per la falla Plaça Sant Roc

1r accéssit al millor cant, atorgat per la falla Plaça Sant Roc

Falla Sant Valerià

3r accéssit al millor conjunt, atorgat per la falla Plaça Sant Roc

Falla Plaça Sant Roc

1r premi al millor cant, atorgat per Junta Local Fallera de Torrent

Premi extraordinari a la millor representació, atorgat per Ràdio Nou.

